
Portugalin kieli 


Portugalin kieli (Ungua portuguesa ) on romaaninen 
kieli, joka syntyi Portugalissa ja Galiciassa ja on 
nykyään pääkielenä myös muun muassa Angolassa, 
Brasiliassa, Mosambikissa, Kap Verdellä sekä useissa 
muissa Afrikan ja Aasian valtioissa. Portugalia 
käytetään myös toisena kielenä useissa muissa 
maissa.^ 

Portugali on puhujamääränsä perusteella maailman 
kuudenneksi suurin kieli. Sillä on yli 200 miljoonaa 
puhujaa, joista suurin osa asuu Portugalissa ja 
Brasiliassa. Portugali on äidinkielenä puhutuin kieli 
Etelä-Amerikassa (monissa espanjankielisissä maissa 
kuten Perussa, Paraguayssa ja Boliviassa on yhä 
merkittäviä alkuperäiskieliä puhuvia vähemmistöjä). 
Portugalin kieli levisi maailmalle siirtomaa-ajalla. 
Siirtomaa-ajalla portugalin kielestä kehittyi useita 
kreoleja erityisesti Karibialla, Afrikassa ja Aasiassa. 

Portugalin kieli 



Oma nimi 

fngua portuguesa 

Muu nimi 

portugali (portuguesa) 

Tiedot 

Alue 

Afrikka, Etelä-Amerikka, Oseania, 
Eurooppa, Aasia 

Virallinen 

kieli 

tl Portugali 
| Brasilia 

Q Angola 

Mosambik 


■1 Guinea-Bissau 
■ Itä-Timor 

S Kap Verde 
► Sao Tome ja Prlncipe 

Z Päiväntasaajan Guinea^ 

| Macao 

M Euroopan unioni 

Puhujia 

noin 218-230 miljoonaa 

Sija 

5-7 

Kirjaimisto 

atinalainen 

Kielenhuolto Brasilian kirjallisuuden 
akatemia^ (Brasilia) 

Academia das Ciencias de Lisboa 


(Portugali)^ 

Kielitieteellinen luokitus 

Kielikunta 

ndoeurooppalaiset kielet 

Kieliryhmä 

taaliset kielet 
romaaniset kielet 
beroromaaniset kielet 

Kielikoodit 

ISO 639-1 

Pt 

ISO 639-2 

por 

ISO 639-3 

por (http://www-01.sil.org/iso639- 

3/documentation.asp?id=por) 


Ohje 


Historia 



















































Portugali kehittyi Iberian niemimaalla latinan kielestä, jonka roomalaiset toivat sinne ennen ajanlaskun 
alkua. Roomalaisia edeltävistä kielistä on portugalissa säilynyt jonkin verran sanastoa, esimerkiksi 
"esquerdo" (vasen) ja "sapo" (sammakko). 

700-luvulla maurit valloittivat suurimman osan Iberian niemimaata, ja alueen kieliin jäi arabialaisperäisiä 
sanoja kun maurit karkotettiin 1200-luvulla. Portugalissa arvioidaan olevan noin 1000 arabialaisperäistä 
sanaa, esimerkiksi azeite (oliiviöljy) ja oxalä (kunpa). Kaikki ai- ja onde-alkuiset sanat ovat peräisin 
arabiasta, erityisesti paikannimissä, esim. Algarve ja AlbufeiraJ 5 ^ 

Vanhimmat säilyneet todisteet muinaisesta galego-portugalin kielestä ovat löytyneet 800-luvulta peräisin 
olevista dokumenteista. Verbimorfologia sisälsi jo noihin aikoihin muun muassa persoonallisen infinitiivin, 
joka on yksi portugalia (ja galegoa) sen sisarkielistä erottava tekijä. 1300-luvulla gale go ja portugali alkoivat 
erottautua toisistaan ja nykyportugalin muotoutuminen käynnistyi. Löytöretkien myötä portugalin kieli 
levisi ympäri maailmaa, merkittävimpänä Brasiliaan. 

Vanhan portugalin kielen aikakauden katsotaan loppuneen noin 1500-luvulla, jolloin nykyportugali kehittyi. 
Renessanssin aikakaudella latinalais- ja kreikkalaisperäisten lainasanojen käyttö yleistyi. 1500-luvulla 
portugalista oli tullut lingua franca useissa Aasian ja Afrikan maissa. 

Vuonna 1603 kirjoitettiin Nippo Jisho -niminen japani -portugali- sanakirja . Se sisältää 32 293 hakusanaa. 

Vuonna 1996 perustettiin Portugalinkielisten maiden yhteisö (Comunidade dos Paises de Lingua 
Portuguesa, CPLP), johon kuuluu kahdeksan valtiota. 

Johdetut kielet 


1500-luvulla portugalista kehittyi useita pidginei tä. Monista niistä tuli tulevien sukupolvien edustajien 
äidinkieliä. Nykyään portugaliin pohjautuvia kreoleja puhuu äidinkielenään maailmanlaajuisesti yli kolme 
miljoonaa ihmistä. 

Portugalista on myös lainattu sanoja useisiin kieliin, kuten japaniin, indonesiaan, malaijiin, tetumiin ja 
swahiliin. 

Luokitus ja sukulaiskielet 


Portugali kuuluu indoeurooppalaisen kielikunnan romaaniseen kieliryhmään. Portugalin läheisimpiä 
sukulaiskieliä ovat galeg o sekä ladino (juutalaisespanja) ja espanja. Portugalin etäisimpänä sukulaiskielenä 
romaanisen kieliryhmän jäsenistä pidetään romanian kieltä. 

Portugalin, galegon, ladinon ja espanjan puhujat voivat yleensä ymmärtää toisiaan jonkin verran. 

Maantieteellinen sijoittuminen 


Pääosa portugalin puhujista asuu Portugalissa ja Brasiliassa. Portugalia käytetään ensisijaisena kielenä 
Portugalissa, Brasiliassa, Angolassa, Mosambikissa ja Sao Tome ja Prmcipessä. Portugali on myös yksi 
virallisista kielistä Itä-Timorissa, Macaossa, Päiväntasaajan Guineassa^ ja Guinea-Bissaussa. Portugalia 
puhutaan laajalti myös Andorrassa, Luxemburgissa, Namibiassa ja Paraguayssa, joissa sillä ei kuitenkaan 
ole virallista asemaa. Portugaliin pohjautuvia kreoleja puhutaan ensisijaisina kielinä Kap Verdellä ja osassa 
Guinea-Bissauta. 


Murteet 





Portugalin päämurteina pidetään 
euroopanportugalia ja 

brasilianportugalia jotka ovat keskenään 
ymmärettäviä. Lisäksi Afrikassa ja 
Aasiassa on käytössä useita pienempiä 
murteita, muun muassa angolan 
portugali. Myös euroopanportugali ja 
brasilianportugali jakautuvat pienempiin 
murteisiin. Afrikassa käytettävät murteet 
ovat lähempänä euroopan- kuin 
brasilianportugalia. Euroopan- ja 
brasilianportugalilla on eroja 
ääntämisessä, sanojen 

oikeinkirjoituksessa ja kieliopissa. 


Oikeinkirjoitusuudistuksc 


1900-luvun alkuun asti portugalin 

oikeinkirjoitus noudatti pääasiassa sanojen oletettua kreikan- ja latinakielistä etymologiaa. (Käytetään 
vähättelevää termiä pseudo-etimolögica). 

Vuoden 1911 Portugalin vallankumouksen jälkeen tehtiin laajamittainen oikeinkirjoitusuudistus, joka toi 
kirjoitettua kieltä lähemmäs puhekieltä. Kaikki kreikkalaisperäiset diftongit poistettiin, kaksoiskonsonantteja 
karsittiin ja y korvattiin i:llä kaikissa sanoissa. Esim. phosphoro ->• fösforo, estylo -> estilo, prompto -> 
pronto, psalmo -> salmo. 

Uudistus tehtiin kuitenkin neuvottelematta Brasilian kanssa, jossa vanha oikeinkirjoitus jäi käyttöön. Ajan 
myötä Lissabonin ja Brasilian akatemiat saivat neuvoteltua yhteisen oikeinkirjoituksen molemmissa maissa. 
Ensimmäinen tällainen sopimus tehtiin 1931, jota vuoden 1945 sopimus täydensi. Vuosina 1971 Brasiliassa 
ja 1973 Portugalissa tehdyt tarkkeita koskevat uudistukset poistivat noin 70 % oikeinkirjoituksen 
eroavaisuuksista. 

Vuoden 1990 Acordo Ortografico muutti oikeinkirjoitusta 1,6 %:ssä Euroopan portugalin sanoissa 
(Academia das Ciencias de Lisboan 110 000 sanan sanakirjasta) ja 0,5 % Brasilian portugalin sanoista. 

Uudistus siirsi kieltä enemmän foneettiseen suuntaan, kun useista sanoista pudotettiin ääntymättömiä 
konsonantteja, (esim. direcgäo -> diregäo, "suunta", öptimo -> ötimo, "erinomainen") Samassa yhteydessä 
kieleen otettiin virallisesti käyttöön kirjaimet k, w ja y.*- ' 

Uudistus on moitittu joistain epäloogisuuksista. Esim. maan nimi Egito (Egypti) kirjoitetaan ilman p:tä 
(aiemmin Egipto ), mutta adjektiivi egipcio p:llä. 

Uusi oikeinkirjoitus otettiin käyttöön Brasiliassa 1.1.2009. Portugalissa siitä säädettiin laki 21.7.2008 
kuuden vuoden siirtymäajalla. 

Äännejärjestelmä ja ääntämys 


♦ 


y i 


Portugalinkielinen maailma. 

*Tummanvihreä\ Valtakieli 

*Vihreä\ Hallinnon kieli 

*Vaaleanvihreä\ Toinen kieli / ei-virallinen 

*Vihreä neliö : Portugalinkielisiä vähemmistöjä 

*Vaaleansininen : Portugaliperäinen kreolikieli 

*Vaaleansininen neliö : Kreolinkielisiä vähemmistöjä 


Tässä kuvaillaan Portugalissa puhutun portugalin lausumista, Brasiliassa ja muualla ääntämys poikkeaa 
jonkin verran tässä esitetystä. 











Portugalin kielessä on 36 foneemia, joista 14 on vokaaleja (5 nasaaleja), 2 puolivokaaleja ja 20 
konsonantteja. Portugalin kieli muistuttaa espanjaa varsinkin kirjoitusasultaan, mutta lausumisessa on 
suurempia eroja. 


Vokaalit 


o, o 


Taulukko portugalin vokaaleista. Oheisesta taulukosta 
ilmenevät foneemien suhteelliset arvot. 

Vokaalit voivat ääntyä monilla eri tavoin, mutta oheiset 
säännöt ovat yleisiä nyrkkisääntöjä. Sirkumfleksi 
merkitsee suljettua äännettä. 

A ääntyy painollisessa tavussa kuten 
suomen a, painottomassa heikkona 
vokaalina, kuin a englannin sanassa about. 

E ääntyy painollisessa tavussa kuin suomen 
e, painottomassa heikkona laveana 
takavokaalina. Brasiliassa painoton e ääntyy 
usein kuin suomen i. 

I ääntyy kuin suomen i. Tavun alussa vokaalin edessä i on puolivokaalinen kuten suomen j. 
O ääntyy painollisessa tavussa kuin suomen o, painottomassa kuin suomen j. 

U ääntyy kuin suomen u. 



Tilde ( til ) (ä, ö) vokaalin päällä merkitsee vokaalin nasalisoitumista ja painollisuutta. Vokaali nasalisoituu 
myös sananloppuisen m:n edellä. 


Konsonantit 


Konsonantit ja puolivokaalit. Oheisesta taulukosta ilmenevät konsonantti- ja puolivokaalifoneemien suhteelliset 

arvot. 



bilabiaalit 

labiodentaalit 

dentaalit / 
alveolaarit 

postalveolaarit 

palataalit 

velaarit 

uvu laarit 

soinnittomat 

klusiilit 

P 


t 



k 


soinnilliset 

klusiilit 

b 


d 



g 


soinnittomat 

frikatiivit 


f 

s 

J 




soinnilliset 

frikatiivit 


V 

z 

3 




nasaalit 

m 


n 


P 



lateraalit 



1 /1 (vei.) 


Ä 



tremulantit 



r 




R 

puolivokaalit 

w 




j 




B ääntyy kuin suomen b, Portugalissa vokaalien välissä frikatiivina [p] kuten espanjassa 
C ääntyy 

■ takavokaalien ja konsonanttien edellä kuin suomen k 

■ etuvokaalien edellä kuin s 






CH ääntyy [J] 
ääntyy aina kuin suomen s 

D ääntyy muutoin kuin suomen D, paitsi vokaalien välissä Portugalissa frikatiivina [3], kuin englannin 
sanassa this, Brasiliassa [ 63 ] i:n ja painottoman e:n edellä 
F ääntyy aina kuin suomen f 
G ääntyy 

■ takavokaalin sekä konsonanttien edellä kuin suomen g, vokaalin jälkeen frikatiivina [y] 

■ e:n ja i:n edellä soinnillisena z-äänteenä [ 3 ] (vrt. ranskan j) 

■ yhdistelmissä gue ja gui [ge] ja [gi]. 

H ei äänny. Se kuitenkin muuttaa sitä edeltävän C:n sibilantiksi s ja liudentaa sitä edeltävän n:n 
J ääntyy aina soinnillisena z-äänteenä [ 3 ] (vrt. ranskan j) 

K esiintyy vain lainasanoissa, ja ääntyy aina k 

L ääntyy kuin suomen 1, usein kuitenkin velarisoituneena (kurkun takaa) kuten useissa englannin murteissa. 
Tavunloppuisena :L ääntyy varsinkin Brasiliassa kuin u. 

LH ääntyy palataalisena lateraalina [Ä], kuin 11 joissakin espanjan murteissa tai kuin italian gli 
M ääntyy kuin suomen m 
N ääntyy kuin suomen n 

NH ääntyy palataalisena nasaalina [p], kuin espanjan n tai ranskan gn 
P ääntyy kuin suomen p 
Q ääntyy 

■ yhdistelmissä gua ja guo [kwa] ja [kwo] 

■ yhdistelmissä gue ja gui [ke] ja [ki]. Sananloppuinen "-que" ääntyy Portugalissa "-ka", jossa a 
merkitsee heikkoa takavokaalia, Brasiliassa "-ki". 

R ääntyy sananalkuisena ja konsonanttien /n 1 z 3 / jälkeen täryäänteenä, Pohjois-Portugalissa kuin Suomen 
r, muissa Portugalin murteissa uvulaarisena, joko soinnillisena frikatiivina [ts] tai täryäänteenä [r], 
Brasiliassa soinnittomana frikatiivina [x], [y] tai kuin suomen h. Muutoin se ääntyy lyhyenä napausäänteenä 
I r| 

RR ääntyy kuin sananalkuinen r 
S ääntyy 

■ sanan alussa s:nä 

■ soinnittoman klusiilin (c/k/q, p, t) edellä tai sanan lopussa s:nä Portugalissa, myös sanojen 
välillä 

■ soinnillisen klusiilin (g, b, d), m:n, n:n tai r:n edellä z:nä, myös sanojen välillä 

■ vokaalien välissä soinnillisena z:nä, myös sanojen välillä. 

SS ääntyy vokaalien välissä lyhyenä s:n 

T ääntyy kuin suomen t, Painottomassa tavussa t ääntyy Brasiliassa e:n ja i:n edellä usein affrikaattana [t J] 
V frikatiivina [v], kuin englannissa 
W esiintyy vain lainasanoissa ja ääntyy v:nä 
X ääntyy yleensä s, joskus myös ks, s tai z 

z ääntyy soinnillisena s-äänteenä (vrt. englannin z), sanan lopussa Portugalissa suhuäänteenä [J] 

Kielioppi 


Portugalin kielioppi on melko samanlainen kuin muiden romaanisten kielten. Sanajärjestys on yleensä 
subj ekti-predikaatti-obj ekti. 




Adjektiivit 


Portugalin adjektiivit taipuvat pääsanansa mukaan suvussa ja luvussa. Adjektiivin paikka on tavallisesti 
pääsanansa jäljessä. 

Substantiivit 

Portugalin substantiiveilla on kaksi sukua, maskuliini ja feminiini. Näitä vastaavat artikkelit um ja uma 
epämääräisessä ja o ja a määräisessä muodossa. Määräiset artikkelit monikossa ovat os ja as. Kuten 
muissakin romaanisissa kielissä, myös portugalissa käytetään maskuliinin monikkomuotoa ryhmästä, jossa 
on sekä maskuliini- että feminiinisukuisia. 


Verbit 

Portugalin kieliopin vaikein osuus on verbioppi. Verbit taipuvat indikatiivissa kahdeksassa aikamuodossa, 
jotka ovat: 

1 . futuuri (futuro) 

2 . yhdistetty futuuri (futuro composto) 

3. preesens (presente) 

4. imperfekti (preterito imperfeito) 

5. yksinkertainen perfekti (tai preteriti) (preterito perfeito simples) 

6 . yhdistetty perfekti (preterito perfeito composto) 

7. pluskvamperfekti (preterito mais-que-perfeito), jonka tavallinen muoto on fer-apuverbin avulla 
muodostettu yhdistetty pluskvamperfekti (preterito mais-que-perfeito composto), mutta 
kirjakielessä käytetään myös ilman apuverbiä toimivaa yksinkertaista pluskvamperfektiä 
(preterito mais-que-perfeito simples). 

Tapaluokkia ovat lisäksi konditionaali (condicional), jonka aikamuodot tosin usein luetaan indikatiiviin 
kuuluviksi, konjunktiivi (conjuntivo) ja imperatiivi (imperativo), tosin vain myönteisenä toiselle 
persoonalle, muulloin imperatiivina käytetään konjunktiivia. Konjunktiivilla on erillinen taivutus kolmessa 
aikamuodossa (tämän lisäksi ovat yhdistetyt aikamuodot): 

1 . preesensissä (presente do conjuntivo) 

2 . imperfektissä (preterito imperfeito do conjuntivo) 

3. futuurissa (futuro do conjuntivo). 

Lisäksi käytössä ovat gerundi, partisiippi sekä persoonallinen infinitiivi (infinitivo pessoal), jollaista ei ole 
monessakaan muussa kielessä. Persoonallinen infinitiivi ilmaisee tekijän, mikä mahdollistaa infinitiivin 
käytön monissa tapauksissa, joissa useimmissa romaanisissa kielissä voitaisiin käyttää ainoastaan 
sivulausetta. 

Kielinäyte 


»Todos os seres humanos nascem livres e iguais em dignidade e em direitos. Dotados de razäo e de 
consciencia, devem agir uns para com os outros em esprrito de fraternidade.» 




Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) ® 


Lähteet 

Aiheesta muualla 


■ Portuguese 101 (http://www.101languages.net/portuguese/) Portuguese for beginners and 
travelers (englanniksi) 

Romaaniset kielet 

aragonia ] aromania | arpitaani ] asturia | dalmaatti | emilia | espanja | friuli | galicia | istriot ] istro-romania ] italia ] 
katalaani (valencia) ] korsika] ladini ] ladino ] liguuri (monegassi) | lombardi ] mirandeesi | napoli | oksitaani 
(provensaali) | picardi | piemonte | portugali ] ranska ] retoromaani | romania (moldova) ] sardi ] Sisilia ] taranto | 
valloni I Venetsia 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 



Noudettu kohteesta "https://fi.wikipedia.org/w/index.php?title=Portugalin_kieli&oldid=18949740” 


Sivua on viimeksi muutettu 26. toukokuuta 2020 kello 19.32. 

Ongelma artikkelissa? 
















































